মূলতঃ বংশগত বা জিনগত কারণ এবং বয়সের সাথে হরমোন লেভেলের তারতম্যের ফলে ব্রেস্ট ক্যান্সারের ঝুঁকি বাড়ে। তবে কিছু কিছু ব্যাপার আমরা অনায়সে নিয়ন্ত্রণে রাখতে পারি। নিত্যদিনের জীবনযাত্রায় কিছু পরিবর্তন আনলে তা সকলেরই উপকারে আসবে। স্বাস্থ্যকর ওজন বজায় রাখা, প্রচুর টাটকা শাকসবজি ও ফলমূল খাওয়া, টিনজাত খাবার বর্জন করা, ধূমপান ও মদ্যপান বাদ দেওয়া, নিয়মিত শরীরচর্চা শুধু ব্রেস্ট ক্যান্সারই নয়, যে কোনো ধরনের ক্যান্সারের ঝুঁকি কমাতে সাহায্য করে।